Algav saade on valminud koostöös Joyce Meyer Teenistuse toetajatega.
Kas tunned, et elu on tasakaalust väljas ja vajad rahu?
Räägin täna sellest, kuidas kontrollida oma elu.
IGAPÄEVAELU RÕÕMUD
Kui Jeesus tuleb meisse elama, siis Ta tuleb meie vaimu.
See on meie olemuse sügavaim osa.
Sina ja mina oleme vaimud.
Sul on hing, mis elab ihu sees.
Kui vaatad minu ihu, siis sa ei näe füüsiliste silmadega minu hinge.
Aga sa näed ja tunned seda, mis tuleb välja minu hingest.
Sinu hing on mõistus, tahe ja tunded.
Hing ütleb, mida mõelda ja tunda.
Kuid hing ei räägi midagi Jumalast.
Kui tahad teada, mida Jumal ütleb, siis pead minema sügavamale.
Õpi elama Vaimus ja olema juhitud Vaimu poolt.
Ära ole aetud lihaliku loomuse ega kuradi poolt.
Püha Vaim juhib ja juhatab. Kurat sunnib meid tagant.
Lihalik loomus sunnib ja manipuleerib meid.
Püha Vaim on õrn. Ta juhib ja juhatab meid.
Piirid peavad olema erinevatel aladel.
Kui piirid on paigas, siis meeldib sulle oma elu hulga rohkem.
Kui paljud tahavad oma elu rohkem nautida?
Esiteks räägime söömisest.
Kas pole hea, et võtan selle teema esimesena ette?
Peame haarama oma elu enda kätesse.
Peame võtma käsile oma söömise ja mitte laskma kahvlil valitseda.
Kurb, kui lased pirukal laua peal otsustada, mida sellega teha.
Keegi saatis mulle kunagi pähkleid šokolaadis.
Saadi teada, et need maitsevad mulle. Palun ärge enam saatke.
Kui ma need sain, tegin vea ja peitsin need oma külmkappi.
Need olid sahtlis, mille sisu polnud kohe näha.
Need olid minu pähklid šokolaadis.
Otsustasin, et õnnistan oma ihu iga päev ühega neist peale õhtusööki.
Ihu aga on hull. Ta pole kunagi rahul sellega, mida talle annad.
Kui annad ühe, siis ta tahab kahte. Kui annad kaks, tahab ta kolme.
Mõned päevad piisas ühest.
Peagi ütles ihu, et tahab kahte.
Siis ütles, et tahab kolme.
Lõppeks oligi nii, et ostsin ise neid ja peitsin külmkappi.
Asi läks päris hulluks.
Oli õhtuid, kui tõusin söögilauast ja kõht oli nii täis,
et raske oli lausa liikuda.
Ihu aga ütles: "Tahan oma pähkleid!"
Lasin neil pähklitel end kamandada.
Jumal aga ei taha, et sedasi elame.
Osa minust käskis teha seda, mida teine osa ei tahtnud.
Võin paluda kui palju tahes, aga ma pean langetama otsuse,
et kontrollin oma hinge.
1.Korintlastele 6:12
"Öeldakse: Mulle on kõik lubatud!” Siiski kõigest ei ole kasu.
Mulle on kõik lubatud!”
Siiski miski ärgu saagu meelevalda minu üle!"
Paulus ütles, et kõike võib teha.
Jumala Sõna pole vangla.
Püha Vaim pole tulnud, et mind vangi panna.
See on piir ja ääris minu elule.
Kui teha selle järgi, siis püsin probleemidest eemal.
Paulus küll ütles, et võib kõike teha, kuid kõik pole kasuks.
Kui tahan, siis võin siit välja tulla, komistada kivide otsa
ja langeda võrkudesse. Mis mõtet on sedasi elada, kui Jumalal on parim?
Kes võib öelda, et Piiblit järgides oleks elu hulga, hulga, hulga parem?
Mulle teeb muret, et elame suurel teadmiste ajastul.
Kui tahad midagi teada saada, võid kohe googeldada.
Jumala Sõna on televisioonis, raadios, salvestite peal, raamatutes.
On igasugused seminarid, koosolekud ja kirikud.
Teame rohkem, kui kunagi varem, kuid probleeme on rohkem.
Inimesed elavad hulga vähem püha elu, kui 100 aastat tagasi.
Olen inimestele öelnud, et nad ei tea enne midagi,
kui pole hakanud seda tegema.
Sa ei pruugi mõnda kirjakohta teada, kuigi see on Piiblis allajoonitud.
Isegi kui see on kollaseks värvitud, ei pruugi sa seda teada.
Teame alles siis, kui hakkame selle järgi tegema.
Kui teame ja teeme Jumala Sõna järgi, siis elame turvaliselt.
Elu on siis väga magus.
Inimesed siin ja need, kes vaatavad läbi televisiooni, võivad öelda,
millega Jumal nende elus tegeleb.
Aga sa pole seda veel täitnud.
Tema ei muuda oma meelt.
Kui ootad, et Ta muudaks oma meelt, siis Ta ei tee seda.
Annan sulle head emalikku nõu:
Jumal saab oma tahtmise või sina oled väga õnnetu.
Oled kuulnud seda ütlust:
"Kui ema pole kodus õnnelik, siis pole seda keegi."
Ütleme teisiti: "Kui Jumal pole õnnelik, siis pole seda ka kristlane."
Tema elab meie sees. Kui tahame oma ellu rõõmu,
siis peame tegema seda, mida Tema tahab, et teeksime.
Tahan, et annaksite lõppeks alla
ja hakkaksite tegema asju Jumala viisidel, mitte ei sõdiks vastu.
Võta oma hing kontrolli alla.
Paulus ütles, et võib teha kõike, aga kõigest pole kasu.
Kas teadsid, et võid teha teatud asju ilma jamasse sattumata
ja pääseda ikkagi taevasse?
Pideva rämpsu söömine ei hoia sind taevast eemal.
Pankrott ei hoia sind taevast eemal.
Aja raiskamine ei hoia sind taevast eemal.
Küll aga teeb sind õnnetuks ja sa ei saa olla hea tunnistus teistele.
Peame aru saama, et Jeesus suri, et meil oleks hea elu.
Peame tegema kõik, et olla Jumala plaaniga kooskõlas
ja omada elu, mille nimel Tema oma elu andis.
Toit on kõhu jaoks ja kõht toidu jaoks." -
siiski Jumal teeb lõpu nii sellele kui tollele.
Aga ihu ei ole hooruse jaoks, vaid Issanda jaoks ja Issand ihu jaoks."
Paulus ütles, et võib teha kõike, aga kõigest pole talle kasu,
seega peab ta ennast kontrollima.
Ta mainib kahte asja. Meie söögiisu ja seksuaalseid himusid,
mis põhjustavad nii palju probleeme meie tänapäeva ühiskonnas.
Pead iseendaga tegelema.
Tugevalt ja järjekindlalt.
Pead palvetama kiusatuste vastu.
Jeesus käskis Ketsemani aias oma jüngritel palvetada,
et nad ei sattuks kiusatusse. Kuid nad ei teinud seda, vaid magasid.
Nad olid unised ja mitte jõulised kristlased, seismata asjadele vastu.
Piibel räägib palju isudest.
Õpetussõnad 23:2
"Pane nuga kõri juurde, kui sa oled himukas."
Jumal ei taha, et oma kõri läbi lõikaksime.
Me ei tohi toidust rohkem arvata kui vaja. Sööme selleks, et elada.
Peame mõistma, et ihu on Püha Vaimu tempel
ja olema ettevaatlikud selles osas, millega seda täidame.
Osad muretsevad rohkem sellepärast, millist kütust autosse panna,
kui sellepärast, mida paneme Jumala koja sisse.
Matteuse 5:29-30
Seal öeldakse, et kui silm ajab patustama, siis kisu see välja.
Siin ei mõelda seda, et peadki oma silma päriselt välja torkima,
vaid pead asjad kontrolli alla saama.
Jagan sinuga piire, mille olen seadnud teatud oma söömisharjumustele.
Võib-olla ootad päeva, mil sa ei taha enam neid asju süüa.
Seda ei juhtu.
Võib-olla ootad päeva, mil sa ei ole enam näljane. Seda ei tule.
Pead langetama teatud otsuseid, kui tahad end paremini tunda.
Kui paljud tahaksid vanana head välja näha?
Palju sõltub sellest, kuidas praegu enda eest hoolitsed.
Võid päev otsa juua limonaadi või kohvi ja su nahk näeb vanana kole välja.
Kui aga jood puhast ja värsket vett, on su nahk ja ihu palju paremas seisus.
Sinu ihus on 70% vett.
Kui sa ei joo piisavalt vett, siis ihu ei toimi korralikult.
"Mulle ei meeldi vesi."
Siis õpi seda armastama.
Joo seda nii kaua, kuni su rumal ihu tahab veel.
Ihu tahab seda, millega on harjunud.
Olen seadnud endale piirid,
sest tahan tunda end hästi.
Ma ei taha olla kogu aeg väsinud ega tunda end halvasti.
Tahan teha neid asju seni, kuni Jeesus mind taevakoju viib.
Selleks pean enda eest hoolitsema.
Ma joon kohvi, aga mu piiriks on kaks tassi päevas.
Sellest me ei räägi, kui suured need tassid on.
Ma ei taha, et piiridest saaks minu vangla.
Vahel, kui olen joonud kaks tassi ja tahaks õhtusöögi järgselt veel ühte,
siis ma tulen oma aiakesest välja ja joon oma kolmanda tassikese ka.
Järgmisel päeval lähen aeda tagasi.
Tervist ei riku see, mida teed harva.
Tervist rikub see, kui elad kogu aeg väljaspool aeda.
Panen kogu vastutuse sinu peale. Kes seda ei taha, võib lahkuda.
Tihti palvetame ja ootame, et Jumal teeks asju meie eest.
aga tõde on selles, et Ta annab meile jõu ise seda teha.
Meie peame võitlema head usuvõitlust. Olema kindlad.
Seadma oma eludele piirid, et ihu oleks omal kohal.
Kui lõpetasin oma pähklite söömise, siis alguses igatsesin nende järgi.
Nüüd ma isegi ei mõtle neile. Ainult siis, kui räägin seda lugu.
Nüüd võivad need mu silme ees olla, kuid mul pole tahtmist süüa.
Mulle saadetakse sageli magusat, kuid mul pole kiusatust neid süüa.
Kunagi oli magus minu ülemuseks.
Ihu nõuab vaid seda, millega on harjunud.
"Olen suhkrust sõltuvuses."
Enam ei ole, kui hoiad selle mõne aja ihust eemal.
Ihu võib ju algul kisendada veidi, kuid harjud sellega ära ja oled õnnelik.
Kuidas on lood magustoiduga?
Mul on nädalas 2 piirivaba magustoidu hetke.
Söön nädalas 2 magustoitu ja mulle meeldivad need täiega.
Ma ootan neid, ma räägin nendest.
Kodus ootab mind juba kollane kook šokolaadiga.
Naudin neid hetki.
Teen seda 2 korda nädalas ja tunnen end ikka hästi.
Püsin oma soovkaalus ja tunnen, et kannan enda eest hoolt.
Jumala Sõna pole vangla,
aga see ütleb meile, kuidas enda eest hoolitseda.
Kui sööme kooki ja meile see maitseb, siis hing tahab seda iga päev.
Mulle meeldib kohvi vahukoorega.
Hakkasin seda jooma ja mõne aja pärast olid püksid kitsad.
Joon siiamaani vahukoorega, kuid piiriks on üks kord nädalas.
Homme on see päev!
Ole nutikas.
Teen nendel koosolekutel kõvasti tööd.
Homme on teil kõik, mis mul on.
Mina lähen koju tagasi ja pean ennast taas üles ehitama.
Järgmistel nädalavahetustel kõnelen taas.
Mulle meeldib see. Olen selleks kutsutud.
Kui lõpetan ja olen väsinud, siis pean tegema midagi ka enda heaks.
Kui ma seda ei tee, hakkan vinguma: "Muud ei tee kui ainult töötad."
Nii et see kohvi vahukoorega upitab mu ihu taas üles.
Samuti teeb seda kook.
Kuid siis lähen tagasi piiridesse,
sest ma ei taha, et mu hing oleks kontrolli alt väljas.
Kas keegi on täna minuga?
Ma ei ela vanglas, kus kogu aeg eiran ennast.
Küll aga eiran seda, kui hing tahab mind kontrollida ja kamandada.
Oleme ikka nii äärmuslikud.
Kas ei tee midagi või teeme kõike.
Kui söön küpsise, siis pean palju sööma. Ei pea.
Sa ei pea sedasi elama.
Mulle meeldib pasta. Võiksin seda iga päev süüa.
Püüan ennast piirata, seega söön seda kord nädalas.
Ma joon päevas palju vett ja vahel tundub, et juba upun sellesse.
Kuid ma pean jooma palju vett, kuna reisin ja kõnelen väga palju.
Kui ma reisin, siis vahel pean võtma unerohtu, et magada.
Ma ei võta neid rohkem kui kahel õhtul reisi jooksul,
sest ma ei taha neist sõltuvusse jääda.
Võib-olla mõni peab igal õhtul unerohtu võtma.
Ma ei taha kedagi hukka mõista. Kuid me ei pea olema sõltuvuses.
Meie hing ei tohi meid kontrollida, kui oleme pannud piirid paika.
Tõin vaid näite, millele piir panna.
Küsi endalt: "Millised on minu isiklikud piirid
ja milliseid tahan alati nihutada, kui mul on ebamugav?"
Pühapäeva õhtul peale sööki on kerge hakata dieeti pidama.
Kerge on kirja panna, mida sa ei söö, kuni muutud näljaseks.
Palveta ja sea söömisele piirid.
Võid ikkagi toitu nautida. Jumal pani toidu maa peale nautimiseks.
Aga see ei tohi meie üle valitseda.
Kas oled valmis järgmiseks asjaks? Oled toidust väsinud?
Räägime rahast.
Autodel on kleebised:
"Te ei saa must' üle sõita - mul on veel tšekke alles!"
Paljud elavadki kahjuks sedasi.
Nad teavad finantsidest ainult seda.
Paljud kirjutavad ainult tšekke välja, teadmata, kas neil raha ongi.
Natukene statistikat võlgadest.
Ma ei hakka kõigest rääkima. See on omaette teema.
Väga populaarne on palvetada imet oma võlgade kustutamiseks.
Selle kohta tehakse isegi seminare.
Nad panevad võlgade kustutamiseks isegi käsi peale.
Kui anda raha nende teenistusele, siis Jumal kustutab võlad.
Ütlen sulle, kuidas võlgadest vabaks saada.
Tee vastupidi sellele, mis sind sinna viis.
Kui kulutasid üle, siis sattusid võlgadesse.
Nüüd kuluta vähem, et võlgadest vabaks saada.
Tihti tahame elada lodevat elu ja soovime Jumala vabastust.
Sa ei õpi midagi, kui Ta teeks seda.
Jumal on imede Jumal ja ma ei ütle,
et Ta ei võiks sind ime läbi võlgadest vabastada.
Kui teeme seda, mida suudame, siis Jumal teeb seda, mida me ei suuda.
Kui me aga ei tee seda, mida suudame, siis Jumal ei tee seda samuti.
Kui teeme seda, mida suudame, siis on see seeme, mida külvame.
Kui oled võlgades, siis palu, et Jumal näitaks sulle,
mis on need kohad, kus sa raha emotsionaalselt üle kulutad.
Kui sa ei suuda krediitkaarti kontrollida, siis loobu sellest.
Matteuse kirjakoht räägib sellest.
Kui krediitkaart ajab sind patustama, siis lõika see katki.
Kui lähed poodi ja pead kohe ostma allahinnatud kaupa,
kuigi sul pole neid asju vajagi, siis sa ei kontrolli oma hinge.
Osad mõtlevad nüüd: "See pidi ju vaimulik koosolek olema."
Kirikus peab neist asjadest rääkima, sest muidu on elud sassis.
Jumal räägib nendest asjadest.
Piibel ütleb, et laenaja on laenuandja ori.
Ahnus röövib elu.
Peame lõpetama selle pideva tahtmise asjade järgi,
kuna kellegil teisel see on.
Lõppeks tahad aina rohkem ja oled valmis selle nimel kõike tegema.
Paljud isegi tapavad ennast, kui teevad lisatööd ja lisatunde.
Nende elude peal on suur pinge. Võtavad isegi rohtu närvide jaoks.
Sul on nii suur pinge, et tasuda majavõlga.
Sa isegi ei viibi seal majas muidu kui vaid öösel.
Osad teevad kolmes kohas tööd, et laps ülikooli saata.
Laps, kellega sa isegi ei vaevu rääkima.
Ma ei ütle, et lapsi ei tohi ülikooli saata, ehk on koosveedetud aeg olulisem,
kui see, et töötad mitmes kohas,
et pakkuda neile seda, mis nende sõpradel on
ja lõppeks sa ei tunnegi neid.
Heebrealastele 12:11
"Ükski kasvatamine ei tundu samal hetkel olevat rõõm,
vaid toob kurvastust; aga hiljem see annab õiguse rahuvilja
neile, keda selle varal on harjutatud."
Distsipliin on oluline. Olgu see kohvi joomise üle,
kui tahaksid päevas juua 10 tassi, kuid joo 2.
Vahukoort söö kord nädalas, kuigi tahaksid seda iga päev.
Praeguse hetke distsipliin ei tundu lõbus ega too rõõmu.
Aga kullake, see tuleb pärast.
Olen õpetanud sind elama turvalises tsoonis.
See tsoon on Jumala Sõna.
Peame õppima tundma Jumala Sõna ja siis seda täitma. See pole nii raske.
Õpid Jumala Sõna ja siis teed seda.
Teadmised üksi ei aita. Peame panema need tegudesse.
Jumalal on sinu jaoks imeline elu aga Ta tahab olla su partner selles.
Jumalal on oma osa ja sinul on oma osa.
Ta aitab sul täita oma osa, kuid Ta ei tee seda sinu eest ära.
Pakume täna 4-tunnilist õpetust "Turvatsoon".
Õpi, kuidas selles elada.
Saadaval on nii CD'd kui DVD'd Kuula ja vaata.
Hakka tegutsema, et su elu saaks korda.
Sul võib olla vägev, imeline, jõukas, turvaline, õnnelik elu.
Selleks pead astuma samme, et õppida Jumala Sõna.
Meil peavad olema piirid.
Kui tahad stabiilsust ja pikaajalist rahu ja rõõmu,
siis pead hakkama tegema asju, mis hetkel ei ole meeldivad.
"Turvatsoon" - õpetus saadaval.
Õpid, kuidas seada piire oma tervisele, rahakotile, suhetele.
See sobib ka kinkimiseks.
Tellimiseks kasuta infot ekraanil.
Saa teada, kuidas piirid vähendavad stressi, tuues stabiilsust ja rahu.
Järgmises saates ...
Kui me ei ela nendes piirides ... Abielu toob piirid.
Kui abiellud, siis võid "seda" teha.
Inimesed on ajakirja päeval elevil.
Telli endale tasuta ajakiri "Igapäevaelu rõõmud".
Koos toidame näljaseid, riietame vaeseid ja kuulutame evangeeliumi.
Võta meiega ühendust, külastades kodulehekülge.
Saada oma palvesoov. Tutvu õppematerjalidega.
Hakka meie partneriks, et koos jagada Kristuse armastust.
Tõlge: Anne-Ly Roos
Eelnev saade valmis koostöös Joyce Meyer Teenistuse toetajatega.